CELEX: 32017R0752
Language: sk
Date: 2017-04-28 00:00:00
Title: Nariadenie Komisie (EÚ) 2017/752 z 28. apríla 2017, ktorým sa mení a opravuje nariadenie (EÚ) č. 10/2011 o plastových materiáloch a predmetoch určených na styk s potravinami (Text s významom pre EHP )

29.4.2017   
            
            
               SK
            
            
               Úradný vestník Európskej únie
            
            
               L 113/18
            
         NARIADENIE KOMISIE (EÚ) 2017/752
   z 28. apríla 2017,
   ktorým sa mení a opravuje nariadenie (EÚ) č. 10/2011 o plastových materiáloch a predmetoch určených na styk s potravinami
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1935/2004 z 27. októbra 2004 o materiáloch a predmetoch určených na styk s potravinami a o zrušení smerníc 80/590/EHS a 89/109/EHS (1), a najmä na jeho článok 5 ods. 1 písm. a), c), d), e), h), i) a j) a na článok 11 ods. 3,
   keďže:
   
               (1)
            
            
               Nariadením Komisie (EÚ) č. 10/2011 (2) (ďalej len „nariadenie“) sa stanovujú špecifické pravidlá, pokiaľ ide o plastové materiály a predmety určené na styk s potravinami.
            
         
               (2)
            
            
               Od poslednej zmeny nariadenia Európsky úrad pre bezpečnosť potravín (ďalej len „úrad“) zverejnil ďalšie správy o určitých látkach, ktoré možno používať v materiáloch prichádzajúcich do styku s potravinami, ako aj o povolenom používaní látok, ktoré už boli povolené. Okrem toho sa zistili určité textové chyby a nejednoznačnosti. S cieľom zabezpečiť, aby uvedené nariadenie zohľadňovalo najnovšie zistenia úradu, a s cieľom odstrániť akékoľvek pochybnosti týkajúce sa jeho správneho uplatňovania by sa uvedené nariadenie malo zmeniť a opraviť.
            
         
               (3)
            
            
               Pri povolení niektorých látok v tabuľke 1 prílohy I k nariadeniu sa uvádza odkaz na poznámku č. (1) v tabuľke 3 uvedenej prílohy. Súlad sa preto overuje podľa reziduálnych zvyškov pripadajúcich na povrchovú plochu prichádzajúcu do styku s potravinou (QMA), kým bude k dispozícii analytická metóda na určenie špecifickej migrácie. Keďže sú k dispozícii primerané metódy pre skúšku migrácie a boli stanovené špecifické migračné limity, možnosť overenia súladu podľa reziduálnych zvyškov by sa mala vypustiť z položiek týkajúcich sa látok s číslami FCM 142, 168, 202, 387, 462, 467, 481, 502, 662 a 779.
            
         
               (4)
            
            
               Úrad prijal kladné vedecké stanovisko (3) k používaniu látky dietyl-[[3,5-bis(1,1-dimetyletyl)-4-hydroxyfenyl]metyl]fosfonát s číslom CAS 976-56-7 a číslom FCM 1007. Úrad dospel k záveru, že uvedená látka nevzbudzuje obavy, pokiaľ ide o bezpečnosť spotrebiteľov, ak sa v procese polymerizácie na výrobu polyetyléntereftalátu (PET) určeného na styk so všetkými typmi potravín za akýchkoľvek kontaktných podmienok, pokiaľ ide o čas a teplotu, používa v koncentrácii do 0,2 hmot. % konečného polyméru. Preto by sa uvedená látka mala doplniť do zoznamu povolených látok Únie s obmedzením, že ju možno používať len v procese polymerizácie na výrobu PET a v koncentrácii do 0,2 hmot. %. Keďže úrad uviedol, že látka sa používa v procese polymerizácie a stáva sa súčasťou hlavného reťazca konečného polyméru, mala by sa uvádzať ako východisková látka.
            
         
               (5)
            
            
               Úrad prijal kladné vedecké stanovisko (4) k používaniu látky (kyselina metakrylová, etyl-akrylát, n-butyl-akrylát, metyl-metakrylát a butadién) kopolymér s nanoštruktúrou s číslom FCM 1016. Úrad dospel k záveru, že uvedená látka nevzbudzuje obavy, pokiaľ ide o bezpečnosť spotrebiteľov, ak sa používa ako prísada v koncentrácii do 10 hmot. % v nemäkčenom PVC alebo do 15 hmot. % v nemäkčenom PLA, ktoré sa používajú v styku so všetkými typmi potravín pri izbovej alebo nižšej teplote na dlhodobé skladovanie. Preto by sa táto prísada mala zahrnúť do zoznamu povolených látok Únie s obmedzením, že sa musia splniť uvedené špecifikácie.
            
         
               (6)
            
            
               Úrad prijal kladné vedecké stanovisko (5) k používaniu prísady montmorillonitový íl modifikovaný dimetyl(dialkyl)(C16-C18)chloridom amónnym s číslom FCM 1030. Úrad dospel k záveru, že používanie zmesi nevzbudzuje obavy, pokiaľ ide o bezpečnosť, ak sa látka používa v koncentrácii do 12 hmot. % v polyolefínoch určených na suché potraviny, ktorým je v prílohe III k nariadeniu (EÚ) č. 10/2011 pridelený simulátor E, pri izbovej alebo nižšej teplote, a ak migrácia látok 1-chlórhexadekán a 1-chlóroktadekán, ktoré môžu byť prítomné ako nečistoty alebo produkty rozkladu, neprekračuje 0,05 mg/kg potraviny. Úrad skonštatoval, že častice môžu vytvárať doštičky, ktorých jeden rozmer môže patriť do nanoškály, ale migrácia takýchto doštičiek sa neočakáva, ak sú orientované rovnobežne s povrchom fólie a keď sú úplne vnorené do polyméru. Preto by sa uvedená prísada mala zahrnúť do zoznamu povolených látok Únie s obmedzením, že sa musia splniť uvedené špecifikácie.
            
         
               (7)
            
            
               Úrad prijal kladné vedecké stanovisko (6) k používaniu prísady α-tokoferyl-acetát s číslom FCM 1055 a číslami CAS 7695-91-2 a 58-95-7. Úrad dospel k záveru, že používanie tejto látky ako antioxidantu v polyolefínoch nevzbudzuje obavy, pokiaľ ide o bezpečnosť. Úrad skonštatoval, že látka hydrolyzuje na α-tokoferol a kyselinu octovú, ktoré sú obe povolené prídavné látky v potravinách podľa nariadenia Európskeho parlamentu a Rady (ES) č. 1333/2008 (7). Z toho vyplýva riziko, že by mohli byť prekročené obmedzenia stanovené v nariadení (ES) č. 1333/2008, ktoré sa vzťahujú na tieto dva produkty hydrolýzy. Preto by sa uvedená prísada mala zahrnúť do zoznamu povolených látok Únie s obmedzením, že sa môže používať len ako antioxidant v polyolefínoch, a mala by sa doplniť poznámka, že musia byť dodržané obmedzenia stanovené v nariadení (ES) č. 1333/2008.
            
         
               (8)
            
            
               Úrad prijal kladné vedecké stanovisko (8) k používaniu prísady mleté šupky semien slnečnice s číslom FCM 1060. Úrad dospel k záveru, že používanie látky nevzbudzuje obavy, pokiaľ ide o bezpečnosť, ak sa používa ako prísada v plastoch určených na styk so suchými potravinami, pokiaľ sa používajú pri izbovej alebo nižšej teplote. Šupky semienok by sa mali získavať zo semien slnečnice, ktoré sú vhodné na ľudskú spotrebu, a plast obsahujúci prísadu by sa mal vystaviť teplotám spracovania najviac 240 °C. Preto by sa prísada mala zahrnúť do zoznamu povolených látok Únie s obmedzením, že ju možno používať iba v styku s potravinami, ktorým je v tabuľke 2 prílohy III pridelený potravinový simulátor E, a ak sa získava zo semien slnečnice vhodných na ľudskú spotrebu a výsledný plast obsahujúci prísadu nebol vystavený vyšším teplotám spracovania ako 240 °C.
            
         
               (9)
            
            
               Úrad prijal kladné vedecké stanovisko (9) k používaniu definovanej zmesi s číslom FCM 1062, ktorá je zložená z 97 % tetraetoxysilánu (TEOS) s číslom CAS 78-10-4 a 3 % 1,1,1,3,3,3-hexametyldisilazánu (HMDS) s číslom CAS 999-97-3. Úrad dospel k záveru, že táto zmes nevzbudzuje obavy, pokiaľ ide o bezpečnosť, ak sa používa ako východisková látka počas recyklácie PET v koncentrácii do 0,12 hmot. %. Preto by sa uvedená zmes mala ako východisková látka doplniť do zoznamu povolených látok Únie s obmedzením, že sa môže používať len počas recyklácie PET a v koncentrácii do 0,12 hmot. %.
            
         
               (10)
            
            
               Úrad prijal stanovisko k rizikám pre verejné zdravie súvisiacim s prítomnosťou niklu v potravinách a pitnej vode (10). V stanovisku sa stanovuje prípustný denný príjem 2,8 μg Ni na kilogram telesnej hmotnosti na deň a uvádza sa, že priemerné chronické vystavenie Ni prostredníctvom stravy prekračuje tento prípustný denný príjem, a to najmä u mladej populácie. V dôsledku toho je vhodné na konvenčne stanovený migračný limit uplatňovať alokačný koeficient 10 % Preto je vhodné na migráciu niklu z plastových materiálov prichádzajúcich do styku s potravinami uplatňovať migračný limit 0,02 mg/kg potraviny. Tento limit by sa mal preto doplniť do špecifikácie pre migráciu kovov v prílohe II k nariadeniu.
            
         
               (11)
            
            
               V bode 4 prílohy III k nariadeniu sa prideľujú kombinácie simulátorov reprezentatívnych pre rozličné typy potravín, ktoré by sa mali používať pri skúške celkovej migrácie. Znenie bodu 4 nie je dosť jasné, a preto by sa malo objasniť.
            
         
               (12)
            
            
               V bode 8iii) prílohy IV k nariadeniu sa stanovuje, že vo vyhlásení o zhode vydanom prevádzkovateľom podniku by sa mohol uvádzať pomer povrchovej plochy prichádzajúcej do styku s potravinami a objemu použitý na dosiahnutie súladu materiálu alebo predmetu s predpismi. Prevádzkovateľovi, ktorý prijíma materiál alebo predmet, však nie je vždy jasné, či by tento pomer bol aj najvyšším pomerom, pri ktorom by boli splnené požiadavky článkov 17 a 18 nariadenia. V iných prípadoch nemusí mať uvedenie pomeru povrchovej plochy a objemu zmysel pre pochopenie toho, či možno predpokladať súlad pri množstve konečného materiálu alebo rozmeroch konečného predmetu. V týchto prípadoch by bola potrebná rovnocenná informácia, napríklad minimálny objem obalu v prípade viečok a uzáverov. Preto by sa bod 8iii) prílohy IV k nariadeniu mal objasniť uvedením najväčšieho pomeru povrchovej plochy a objemu, pri ktorom bol dosiahnutý súlad podľa článkov 17 a 18, alebo rovnocennej informácie.
            
         
               (13)
            
            
               Nariadenie (EÚ) č. 10/2011 by sa preto malo zodpovedajúcim spôsobom zmeniť.
            
         
               (14)
            
            
               S cieľom obmedziť administratívnu záťaž a poskytnúť prevádzkovateľom podnikov dostatočný čas na to, aby prispôsobili svoje postupy požiadavkám tohto nariadenia, by sa mali stanoviť prechodné opatrenia.
            
         
               (15)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Prílohy I, II, III a IV k nariadeniu (EÚ) č. 10/2011 sa menia v súlade s prílohou k tomuto nariadeniu.
   Článok 2
   Plastové materiály a predmety, ktoré sú v súlade s nariadením (EÚ) č. 10/2011 v znení platnom pred nadobudnutím účinnosti tohto nariadenia, možno umiestňovať na trh do 19. mája 2018 a môžu zostať na trhu až do vyčerpania zásob.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Bod 2 prílohy sa uplatňuje od 19. mája 2019.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. apríla 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 338, 13.11.2004, s. 4.
   
      (2)  Nariadenie Komisie (EÚ) č. 10/2011 zo 14. januára 2011 o plastových materiáloch a predmetoch určených na styk s potravinami (Ú. v. EÚ L 12, 15.1.2011, s. 1).
   
      (3)  Vestník EFSA (EFSA Journal) (2016) 14(7):4536.
   
      (4)  Vestník EFSA (EFSA Journal) (2015) 13(2):4008.
   
      (5)  Vestník EFSA (EFSA Journal) (2015) 13(11):4285.
   
      (6)  Vestník EFSA (EFSA Journal) (2016) 14(3):4412.
   
      (7)  Nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (Ú. v. EÚ L 354, 31.12.2008, s. 16).
   
      (8)  Vestník EFSA (EFSA Journal) (2016) 14(7):4534.
   
      (9)  Vestník EFSA (EFSA Journal) (2016) 14(1):4337.
   
      (10)  Vestník EFSA (EFSA Journal) (2015) 13(2):4002.
   
      PRÍLOHA
      Nariadenie (EÚ) č. 10/2011 sa mení takto:
      
                  1.
               
               
                  Príloha I sa mení takto:
                  
                              a)
                           
                           
                              V bode 1 sa tabuľka 1 mení takto:
                              
                                          i)
                                       
                                       
                                          v stĺpci 11 pri položkách týkajúcich sa látok s číslami FCM 142, 168, 202, 387, 462, 467, 481, 502, 662 a 779 sa vypúšťa odkaz na poznámku č. „(1)“;
                                       
                                    
                                          ii)
                                       
                                       
                                          v číselnom poradí podľa čísiel FCM sa do tabuľky vkladajú tieto položky:
                                          
                                                      „1007
                                                   
                                                   
                                                       
                                                   
                                                   
                                                      976-56-7
                                                   
                                                   
                                                      dietyl-[[3,5-bis(1,1-dimetyletyl)-4-hydroxyfenyl]metyl]fosfonát
                                                   
                                                   
                                                      nie
                                                   
                                                   
                                                      áno
                                                   
                                                   
                                                      nie
                                                   
                                                   
                                                       
                                                   
                                                   
                                                       
                                                   
                                                   
                                                      Používať len v procese polymerizácie na výrobu polyetyléntereftalátu (PET) v koncentrácii do 0,2 hmot. % konečného polyméru.“
                                                   
                                                   
                                                       
                                                   
                                                
                                                      „1016
                                                   
                                                   
                                                       
                                                   
                                                   
                                                       
                                                   
                                                   
                                                      (kyselina metakrylová, etyl-akrylát, n-butyl-akrylát, metyl-metakrylát a butadién) kopolymér s nanoštruktúrou
                                                   
                                                   
                                                      áno
                                                   
                                                   
                                                      nie
                                                   
                                                   
                                                      nie
                                                   
                                                   
                                                       
                                                   
                                                   
                                                       
                                                   
                                                   
                                                      Používať len do:
                                                      
                                                                  a)
                                                               
                                                               
                                                                  10 hmot. % v nemäkčenom PVC;
                                                               
                                                            
                                                                  b)
                                                               
                                                               
                                                                  15 hmot. % v nemäkčenom PLA.
                                                               
                                                            Konečný materiál sa používa pri izbovej alebo nižšej teplote.“
                                                   
                                                   
                                                       
                                                   
                                                
                                                      „1030
                                                   
                                                   
                                                       
                                                   
                                                   
                                                       
                                                   
                                                   
                                                      montmorillonitový íl modifikovaný dimetyl(dialkyl)(C16-C18)chloridom amónnym
                                                   
                                                   
                                                      áno
                                                   
                                                   
                                                      nie
                                                   
                                                   
                                                      nie
                                                   
                                                   
                                                       
                                                   
                                                   
                                                       
                                                   
                                                   
                                                      Používať v koncentrácii len do 12 hmot. % v polyolefínoch v styku so suchými potravinami, ktorým bol v tabuľke 2 prílohy III pridelený simulátor E, pri izbovej alebo nižšej teplote.
                                                      Špecifická migrácia 1-chlórhexadekánu a 1-chlóroktadekánu spolu neprekračuje 0,05 mg/kg potraviny.
                                                      Môže obsahovať doštičky s nanoštruktúrou, ktoré sú len v jednom rozmere tenšie ako 100 nm. Takéto doštičky musia byť orientované rovnobežne s povrchom polyméru a musia byť doňho úplne vnorené.“
                                                   
                                                   
                                                       
                                                   
                                                
                                                      „1055
                                                   
                                                   
                                                       
                                                   
                                                   
                                                      7695-91-2
                                                      58-95-7
                                                   
                                                   
                                                      α-tokoferyl-acetát
                                                   
                                                   
                                                      áno
                                                   
                                                   
                                                      nie
                                                   
                                                   
                                                      nie
                                                   
                                                   
                                                       
                                                   
                                                   
                                                       
                                                   
                                                   
                                                      Používať len ako antioxidant v polyolefínoch.
                                                   
                                                   
                                                      (24)“
                                                   
                                                
                                                      „1060
                                                   
                                                   
                                                       
                                                   
                                                   
                                                       
                                                   
                                                   
                                                      mleté šupky semien slnečnice
                                                   
                                                   
                                                      áno
                                                   
                                                   
                                                      nie
                                                   
                                                   
                                                      nie
                                                   
                                                   
                                                       
                                                   
                                                   
                                                       
                                                   
                                                   
                                                      Používať len pri izbovej alebo nižšej teplote v styku s potravinami, ktorým je v tabuľke 2 prílohy III pridelený potravinový simulátor E.
                                                      Šupky semien sa musia získať zo semien slnečnice, ktoré sú vhodné na ľudskú spotrebu.
                                                      Teplota spracovania plastu obsahujúceho prísadu nesmie prekročiť 240 °C.“
                                                   
                                                   
                                                       
                                                   
                                                
                                                      „1062
                                                   
                                                   
                                                       
                                                   
                                                   
                                                       
                                                   
                                                   
                                                      zmes zložená z 97 % tetraetoxysilánu (TEOS) s číslom CAS 78-10-4 a 3 % 1,1,1,3,3,3-hexametyldisilazánu (HMDS) s číslom CAS 999-97-3
                                                   
                                                   
                                                      nie
                                                   
                                                   
                                                      áno
                                                   
                                                   
                                                      nie
                                                   
                                                   
                                                       
                                                   
                                                   
                                                       
                                                   
                                                   
                                                      Používať len na výrobu recyklovaného PET a v koncentrácii do 0,12 hmot. %.“
                                                   
                                                   
                                                       
                                                   
                                                
                                    
                        
                              b)
                           
                           
                              V bode 3 v tabuľke 3 sa dopĺňa táto položka:
                              
                                          „(24)
                                       
                                       
                                          Látka alebo produkty jej hydrolýzy sú povolené prídavné látky v potravinách a overí sa súlad s článkom 11 ods. 3“
                                       
                                    
                        
            
                  2.
               
               
                  V bode 1 prílohy II sa za mangánom dopĺňa tento riadok:
                  „nikel = 0,02 mg/kg potraviny alebo potravinového simulátora,“.
               
            
                  3.
               
               
                  V prílohe III sa bod 4 nahrádza takto:
                  „4.   Pridelenie potravinových simulátorov na účely skúšky celkovej migrácie
                  
                  Na skúšky na preukázanie súladu s celkovým migračným limitom sa vyberú potravinové simulátory, ako je uvedené v tabuľke 3:
                  
                     Tabuľka 3
                  
                  
                     Pridelenie potravinových simulátorov na preukázanie súladu s celkovým migračným limitom
                  
                  
                              Dotknuté potraviny
                           
                           
                              Potravinové simulátory, na ktorých sa vykoná skúška
                           
                        
                              všetky typy potravín
                           
                           
                              
                                          1.
                                       
                                       
                                          destilovaná voda alebo voda rovnocennej kvality alebo potravinový simulátor A;
                                       
                                    
                                          2.
                                       
                                       
                                          potravinový simulátor B a
                                       
                                    
                                          3.
                                       
                                       
                                          potravinový simulátor D2
                                       
                                    
                        
                              všetky typy potravín okrem kyslých potravín
                           
                           
                              
                                          1.
                                       
                                       
                                          destilovaná voda alebo voda rovnocennej kvality alebo potravinový simulátor A a
                                       
                                    
                                          2.
                                       
                                       
                                          potravinový simulátor D2
                                       
                                    
                        
                              všetky vodnaté a alkoholické potraviny a mliečne výrobky
                           
                           
                              potravinový simulátor D1
                           
                        
                              všetky vodnaté, kyslé a alkoholické potraviny a mliečne výrobky
                           
                           
                              
                                          1.
                                       
                                       
                                          potravinový simulátor D1 a
                                       
                                    
                                          2.
                                       
                                       
                                          potravinový simulátor B
                                       
                                    
                        
                              všetky vodnaté a alkoholické potraviny s obsahom alkoholu do 20 %
                           
                           
                              potravinový simulátor C
                           
                        
                              všetky vodnaté a kyslé potraviny a alkoholické potraviny s obsahom alkoholu do 20 %
                           
                           
                              
                                          1.
                                       
                                       
                                          potravinový simulátor C a
                                       
                                    
                                          2.
                                       
                                       
                                          potravinový simulátor B.“
                                       
                                    
                        
            
                  4.
               
               
                  V prílohe IV sa bod 8iii) nahrádza takto:
                  
                              „iii)
                           
                           
                              najväčší pomer povrchovej plochy a objemu, pri ktorom bol overený súlad podľa článkov 17 a 18, alebo rovnocenná informácia,“.